Facebook el xe un sitio web de reate sociałi. Creà orisinalmente par studenti de l' Università de Harvard, parò el xe stà rendùo verto a tute le parsone che le gabia un indirizzo mail. I utenti i pol èssar ativi in pì de na reata social, in relaxion co la so situaxion acadèmega, el so laoro, pa region giogràfega, etc. El sito el xe gratuìo par i utenti e el tol vadagno da la publicità, inclusi i banner. Inte l'April 2006, de le indiscrexion le ga dito che le intrae le fusse de 1,5 miioni de dòlari a setimana. I utenti i crea profìi che tante volte i tien rento foto e liste de intaressi personai, scanbiando messagi privai o pùbleghi e i fa parte de grupi de amighi. La vision dei dài detagiai del profilo la xe ristreta a utenti de la stessa reata o de amighi confermai. Secongo TechCrunch, circa l'85% dei studenti dei college el ga un profilo sul sito. De chei che i xe inscriti el 60% el va rento al sito "quotidianamente". Cerca l'85% inmanco na volta la setimana, e el 93% inmanco na volta al mese. Inte un studio condoto da Student Monitor, na azienda a responsabiità limità basà inte el New Jersey speciaisà in ricerca rivardante el marcà studentesco, Facebook el xe stà nominà cofà la seconda roba pi "in" intra i studenti universitari, al stesso posto de la bira e del sesso e dopo de l'iPod.